Video Genie

Video Genie (eller bare Genie) var en serie datamaskiner laget av EACA (basert i Hongkong) på begynnelsen av 80-tallet. De var kompatible med Tandy TRS-80 Model I og kunne derfor bli sett som kloner av denne selv om det var forskjeller både i programvare og maskinvare.

Serien datamaskiner bestod av
Video Genie System (EG3003 – første versjon, vår/sommer 1980)
Video Genie System (EG3003 – andre versjon, høst 1980)
Genie I (EG3003 – tredje versjon, høst 1981)
Genie II (EG3008 – høst 1981) – lik Genie I men mer orientert for bruk med floppydisk
Genie III (EG3200 – sommeren 1982) – ikke hjemmedatatamaskin, kunne kjøre CP/M og NEWDOS-80.

Datamaskinen hadde forskjellige navn rundt om i verden
Video Genie/Genie I Vest-Europa
Dick Smith System 80 Australia og New Zealand
PMC-80 Nord-Amerika
TRZ-80 Sør-AfrikaEric Lindsay, What's a TRZ-80? – or a Video Genie or a Dick Smith System 80? , 80 Microcomputing, January 1982, page 218

På våren 1983, ble også Colour Genie laget av EACA.
Spesifikasjoner

 CPU: Zilog Z80, på 1.76 MHz

 Skjermbilde: Sort-hvitt
 64x16 / 32x16 Store bokstaver
 128x48 blokk-grafikk
 Komposittvideo utgang (kabel inkludert)
 Antenneutgang med TV signal (kabel inkludert)

 16 KB RAM, utvidbart til 48 KB

 12 KB ROM med Microsoft LEVEL II BASIC

 Lagring: Innebygget 500 Baud kassettspiller
 Kabel for bruk av en ekstern kassettspiller var også inkludert

 Innebygget strømforsyning

 Versjoner 

 Første versjon hadde bare et 51-tasters tastatur og manglet tastene CLEAR og TAB sammenliknet med Tandy TRS-80 Model I.

 Andre versjon hadde et korrigert tastatur men manglet høyre SHIFT tast. Denne versjonen fikk også et VU-meter og volumkontroll til kassettspilleren, noe som gjorde lagring på kassett enklere og sikrere.

 Genie I (tredje versjon) hadde innebygde små bokstaver med driver for dette i ROM utvidelsen. ROM utvidelsen hadde også forbedrede tataturdriver og et monitor-program.

 Genie II samme som Genie I men med en 19-tasters utvidelse av tastaturet i stedet for kassettspilleren. Tastaturet var også forbedret og hadde igjen høyre shift tast slik at tastaturet totalt bestod av 53+19 taster. Selv om maskinen var ment for å brukes med floppydisker måtte man allikevel har EG3014 utvidelsen.

 EG3014 Expander 

EG3014 utvidelsesboks tilsvarere Tandy TRS-80 Model I sin Expansion Interface. Den er utstyrt med grensesnitt for skriver og diskettstasjoner i tillegg til å ha kontakter for flere andre utvidelser. Skrivergrensenittet var IEEE 1284 "Centronics" type (som har vært veldig vanlig frem til del ble erstattet av USB). Diskettstasjongrensesnittet var for 5¼ Single density (enkel tetthet – FM koding), opptil 4 enkeltsidige eller 3 dobbeltsidige enheter. Det var sokler for to sett av 16K RAM (slik at minnet kunne utvides til 48K). Det var kantkontakt-sokler for EG3020 (RS-232 grensesnitt) og EG3022 (S-100 buss gresesnitt). EG3014 kunne også utvides med EG3021 double density kit (dobbel tetthet – MFM koding).

 EG3016 Parallel Printer Interface 

Skrivergrensesnitt, også IEEE 1284 "Centronics" type.

Referanser

Eksterne lenker

 "Video Genie System" at home.online.no (engelsk)
 "A Tribute to the Dick Smith System 80" at classic-computers.org.nz (engelsk)

Kategori:Historiske datamaskiner